UBERA ARANZETA (EH Bildu, 2017-12-15):
Uriarte andrea. Bidebieta ixten baldin baduzue berriro agerian utziko duzue ez duzuela eskola publikoaren aldeko apusturik egiten, zeren hemen egin duzun planteamendua da eskola publikoa eskola publikoaren lehian jarri.
Pasaian oso ondo, Pasaian izan dezagula eskola publikoa, baina horrek zergatik lehiatu behar du beste auzo batzuetako eskola publikoarekin.
Zuek guzti hori egiten duzue pribatuaren mesedetan eta zuen zeregina da lehentasuna da guztiontzat hezkuntza eskubidea bermatzeko eskaintza publikoa bermatzea, kalitatezkoa.
Ulertu nahi dut bukaeran bota duzun berrazterketa horretan, benetan sakonki aztertuko duzuela eta aipatu duzun elkarlan hori martxan jarriko duzuela, ze hezkuntza komunitate osoa, Bidebietakoa, gurasoak, ikasleak, irakasleak prest daude, prest daude inplikatzeko, prest daude kalitatezko hezkuntza proiektu bat bultzatzeko, orain arte egiten ari diren bezala Hezkuntza Sailaren laguntza gabe eta inplikaziorik gabe.
Eta eskatu nahi dizuguna da, Bidebieta ez ixteko eta benetan publikoren eta auzoaren aldeko apustua egiteko, zeren hemen aitzakia asko jartzen dira, eskola mapa, natalitatea eta egia da natalitatea jaisten ari dela, beste hainbat. Baina askotan iruditzen zait zuen buruan dagoela beti makro eskolak, makro eskolak eta agian makro eskolak horiek bultzatu beharren ez dakit zenbat lineakoa, bultzatu behar ditugu auzo eskolak, linea txikiagokoak eta askotan kalitatezko hezkuntza proiektua garatzeko, hau da hezkuntza askoz ere pertsonalizatuagoa, ikaslearen garapenera bideratutakoa...
Auzo eskola hauek ematen du aukera horretarako, giza horretako proiektu bat garatu ahal izateko, benetan kohesioa bultzatzeko, benetan inklusioa bultzatzeko, benetan euskalduntzea bultzatzeko, benetan aniztasuna balorean jartzeko, horretarako aukera ematen dizute oraintxe momentu honetan esaterako Bidebietan inbertsio bat egin eta horrelako proiektu bat garatu ahal izateko.
Badakigu baliabideak mugatuak direla, badakigu, baina esan dizugu askotan, ikastetxe guztiak ez dute behar baliabideak maila berberean, egokitu behar dira, proiektuak egokitu gaitezke. Eta gero, kasualitatea da edo ez da, baina batzuentzako ez dago baliabiderik eta gero dena pribatura doa eta pribatuarekin kontzertatzen duzue.
Zergatik ez dituzue lehenengo plazak bermatzen eta eskaintzen publikoan? Hori da zure ardura, zeren hemen poliki-poliki, azkenean hezkuntza pribilegio bat bilakatu behar da, Wert ministroak aldarrikatzen duen bezala, eta abian jarri duen lege horrek bilatzen duen bezala.
Iruditzen zait, horrelako krisiak aukera ematen dutela etapa bat itxi, etapa berri bat ixteko eta denon inplikazioarekin proiektu erakargarriak bultzatzeko. Pentsatzen dugu auzo horrek behar duela eta hor guztion inplikazio bat beharko genukeela, irakasle eta irakasleak.
Irakasleak prest daude horretarako, proiektu erakargarri berri bat egiteko eta moldatu behar diren gauzak moldatu ahal izateko. Gurasoak prest daude, ikasleak prest daude, orduan iruditzen zait baldintzak egon badaudela.
Orduan orain dela hiru urte delegaritzatik zentroari mahai gainean jarri zitzaion proiektu hori aukera izan daiteke hori martxan jartzeko. Ez baldin banago oker, proiektua hor dago, orduan, goazen proiektu hori garatzera, esleitzera eta bitartean kalitatezko hezkuntza proiektu bat guztion artean erredaktatzera.
Eta hori, eskatu nahi dizun da benetan apustua egiteko eskola publikoaren alde, apustua egiteko Bidebietaren alde, Bidebieta ez ixteko, egin Bidebietako auzoaren alde, azkenean herritarren aldeko apustua egitea delako.
...egin Bidebietako auzoaren alde, azkenean herritarren aldeko apustua egitea delako.